
CAPITOLUL II
PREZENTAREA FIRMEI  ’’S.C. BOBO CATERING S.R.L’’

 2.1 Scurt istoric
a) Firma
În anul 2022 ia fiinţă Bobo Catering, SRL
Se doreşte a fi o firmă care, prin serviciile oferite, să schimbe imaginea despre catering-ul din Craova prin apariţia unui furnizor mai deosebit decât ceilalţi. Principalul scop al afacerii este de a reuşi atragerea unei clientele fidele, şi mai ales deosebite, chiar dacă aceasta necesită timp şi investiţii ridicate	
S.C. Bobo Catering  S.R.L se doreşte a fi o firmă care, prin serviciile oferite, să schimbe imaginea despre catering-ul din Craiova prin apariţia unui furnizor mai deosebit decât ceilalţi. Principalul scop al afacerii este de a reuşi atragerea unei clientele fidele, şi mai ales deosebite, chiar dacă aceasta necesită timp şi investiţii ridicate.
b) Capitalul social
Capitalul care a fost necesar iniţierii afacerii este evaluat la 150.000 RON prin cheltuieli de lansare, de cost al utilajelor, al echipamentelor, al mobilierului, al chiriei spaţiului de producţie şi mijloacelor de transport şi cheltuielile previzionate a fi facute în prima lună de desfăşurare a activităţii.
c) Forma juridică
Forma juridica – SRL - a fost considerată cea mai potrivită din urmatoarele motive:
- răspundere limitată a asociaţilor;
- capitalul social al firmei este distinct de cel al asociaţilor;
- formulare simple la constituire;
- capital social redus.
Dezavantajul principal prezentat de o astfel de formă juridică este obiectul limitat de activitate, dar acesta nu constituie un impediment pentru scopul propus.
c) Activitate vizată şi produsul-serviciu oferit
Activitatea vizată prin constituirea societăţii este în sectorul terţiar, respectiv servicii şi producţie. La început, activitatea de catering a companiei se desfasura prin volume mici, adoptând sistemul de ‘delivery’ către birouri de firme. Livrările se limiteaza la produse alimentare, ambalate individual pentru masa de prânz.
2.2. Sinteza afacerii
a) Amplasare
	 Compania noastra îşi derulează activitatea de producţtie într-o locaţie situată în apropierea Aeroportului International Craiova, unde:
	- suprafaţa totală este de 975 mp,  împărţită în compartimente separate pentru procesarea diferitelor tipuri de carne, legume şi produse uscate; 
	- pentru depozitare este utilizată cea mai noua tehnologie de răcire cu refrigeratoare şi congelatoare;
	- bucătăria este utilată cu aparate şi echipamente de ultimă generaţie;
	- sortimentele de producţie sunt completate de o modernă brutărie, patiserie şi cofetărie;
	- capacitatea zilnică de productie  este de aproximativ 5000 meniuri/zi, 4 feluri diferite de produse.
b) Distanţa faţă de clienţi şi furnizori
           Distanţa şi amplasamentul faţă de clienţi nu sunt considerate impedimente. 
Orice serviciu de catering are în vedere flexibiliatea şi dinamismul în mişcare, condiţii de bază îndeplinite de un departament de livrare bine pus la punct.
	Oricum, segmentul de piaţă vizat de afacere se rezumă în principal la clienţii care locuiesc în oraşul Craiova.
Principalii  furnizori ai companiei se găsesc în oraşul Craiova şi în judeţele din toată ţara, dar aprovizionările se vor efectua şi prin eventuale firme de import dacă preţurile de achiziţie vor fi avantajoase.  
Aprovizionările se vor face prin furnizori care includ transportul şi livrarea sau, în unele cazuri, cu mijloacele de transport din parcul auto propriu.
	Se va asigura, pe cât posibil, o aprovizionare optimă cu materii prime şi diminuarea stocurilor la un nivel ce implică cheltuieli minime de întreţinere şi inventariere fără a afecta negativ desfăşurarea normală a activităţii. Pentru aceasta se va folosi procedeul ‘JUST IN TIME‘: sosirea stocurilor se face la momentul potrivit şi în cantităţile strict necesare. Introducerea acestui sistem se va aplica chiar de la începutul activităţii pentru a nu fi necesare schimbări majore în optica personalului, dar mai ales a furnizorilor.
Un alt motiv de aplicare a metodei  ‘JUST IN TIME‘ este dat de natura stocurilor formate în mare parte din produse perisabile care au un termen de garanţie limitat la 3-7 zile pentru cărnuri şi semipreparatele din carne, şi maxim 24 ore pentru legume şi fructe. Pentru unele produse (fructe exotice, condimente) stocurile pot fi mai mari : produse congelate, produse de băcănie, băuturi.
	c) Spaţii, echipamente şi utilaje
	Bucătăria profesională este utilată cu aparate şi echipamente de ultimă generatie; dispune de aragaze, cuptoare, plite electrice, friteuze, grill-uri, bain-marie, tigăi basculante, maşină de tocat, feliatoare, maşină de taiat cartofi şi legume, mixere şi instrumentarul auxiliar. La acestea se adaugă echipamentele de panificaţie, cofetărie şi patiserie (cuptoare rotative, maşini de foietaj, malaxoare), frigorifice şi cele de împachetare (pentru stocare sau livrare).
         	
2.3 Prezentare produse şi servicii 
Prezentarea produselor / serviciilor oferă oportunitatea descrierii avantajelor acestora din perspectiva clienţilor. Întreprinzătorii de succes ştiu sau cel puţin au o idee despre ceea ce clientul aşteaptă de la ei. Acest tip de anticipare este vital pentru atragerea şi fidelizarea clientului, pentru asigurarea unei competitivităţi strategice pe piaţă.
Produsul nu este numai un articol fizic, ci şi un concept complex care trebuie definit cu atenţie. În prezentarea unui produs este recomandată atât descrierea fizică cât şi identificarea utilităţii sau interesului pentru produsul respectiv.
Conceptul “arta de a fi gustos...” este dedicat administrării restaurantelor cu autoservire – tip cantine (în prezent, compania noastră deţine două locaţii de acest tip), cantinelor de incintă ale diverselor firme sau companii, delivery pentru orice companie şi susţinerii liniei de gastronomie (există posibilitatea desfacerii unor  produse - preparate în serie sau semipreparate - în supermarket-uri sau în hipermarket-uri). Făcând parte din strategia noastră de dezvoltare.

a) Livrări de semipreparate pentru restaurante sau companiilor care comercializează produsele în supermarket-uri.
	Dispunând de o bază materială nouă şi de dotari de ultimă generaţie, punem la dispoziţia clienţilor şi potenţialilor clienţi (ce activează în domeniul alimentaţiei publice, ocazional sau pe baza unui contract) posibilitatea de a obţine:
· semipreparate culinare;
· legume şi fructe procesate, refrigerate sau congelate;
· preparate alimentare.
Toate aceste produse pot fi porţionate în functie de doleanţele clientului.
	 
	b) Catering delivery
Orice piesă gastronomică se transforma în realitate pentru clienţii companiei Bobo Catering.
	Orice comandă de grup sau din cadrul personalului unor companii care nu dispun de incintă cu cantină proprie, poate fi preluată prin intermediul unui program software pentru ca personalul să primească meniul dorit şi vizualizat pe o pagina de Internet.
	 De asemenea, oferim consultanţă la alcatuirea meniului dorit, în funcţie de buget şi cerere. Comportamentul profesional în aceasta privintă ne ajută la programarea cerinţelor de realizat şi la rezolvarea acestora.
	Baza gastronomică este  de câteva sute de reţete şi meniuri de care dispunem şi este de remarcat faptul că gradul de repetitivitate al unui preparat este de o dată la câteva luni.
	Prin colaborarea contractuală cu furnizori de produse din gama de preparate de tip kiosk putem asigura  iaurturi, dulciuri, răcoritoare, sucuri naturale, băuturi alcoolice sau cafea.
c) Catering de eveniment
           Pentru cateringul de eveniment putem propune o ofertă diversificată, rapid adaptabilă. 
           Oferim, printr-o divizie special creată în cadrul companiei, un serviciu de catering pentru evenimente de protocol sau ceremoniale pentru:
 	 - persoane juridice (firmă, companie): seminarii, conferinţe, simpozioane, recepţii, aniversări, petreceri private, cocktail-uri, banchete etc.
   	 - persoane fizice: căsătorii, botezuri, diverse alte aniversări. 







CAPITOLUL II

DIAGNOSTIC DE FIRMĂ AL SC. ‘BOBO CATERING’ S.R.L.

2.1. Planul de marketing
După identificarea pieţei-ţintă, obiectivelor şi concurenţilor este necesară planificarea modului în care societatea va utiliza oportunităţile existente pe piaţă şi determinarea clară a modului în care se va cuceri segmentul de piaţă dorit. Fixarea scopurilor şi obiectivelor de marketing precede alegerea celei mai adecvate strategii.
Creşterea continuă a complexităţii fenomenelor pieţei, dinamica accelerată a evenimentelor din mediul economic înconjurător fac ca necesităţile de informaţii de marketing ale întreprinderii, privind atât mediul economic naţional cât şi cel internaţional, să fie în continuă creştere. De calitatea informaţiilor obţinute depinde calitatea deciziilor ce preced acţiunea, rezultatele întreprinderii şi  respectiv, rentabilitatea ei.
Pentru a alege cea mai potrivită strategie concurenţială de marketing, firma va ţine cont de poziţia sa în cadrul ramurii sale de activitate, de obiectivele fixate, de oportunităţile existente şi de resursele disponibile.
	Contribuţia informaţiei de marketing la diminuarea entropiei unui organism economic, în cazul de faţă în întreprindere, se realizează pe de o parte prin fluxurile informaţionale externe: mediu-întreprindere-mediu, iar pe de altă parte prin fluxurile informaţionale interne, care circulă pe plan vertical şi orizontal între diversele compartimente ale întreprinderii.
Scopul planului de marketing este de a sintetiza măsurile intenţionate în vederea pregătirii pieţei pentru serviciile sau produsele companiei. Planul de marketing este uneori folosit ca document separat. Strategia de marketing aleasă va depinde de poziţia sa pe piaţă ca firmă specializată în deservirea nişelor de piaţă.
2.1.1 Politica de produs
Cele trei canale principale ale comunicaţiilor de marketing – produsul, vânzarea şi publicitatea – contribuie simultan la construcţia şi dezvoltarea pieţei unui produs, astfel că numai printr-o optimă corelare a mesajelor difuzate pe aceste canale se poate realiza impactul necesar asupra pieţei.
Produsul nu este numai un articol fizic, ci şi un concept complex care trebuie definit cu atenţie. În prezentarea unui produs este recomandată atât descrierea sa fizică, cât şi identificarea utilităţii produsului precum şi a interesului pentru acesta.
Indiferent de calitatea publicităţii, dacă produsul nu oferă ansamblul de servicii aşteptat de către consumator, dacă el nu este uşor de procurat din reţeaua de distribuţie la preţul corespunzător puterii de cumpărare a segmentelor de consumatori atinse de campania publicitară, ea va eşua, ca rezultat al unei strategii de marketing inoperante.
În ceea ce priveşte strategia de produs, societatea urmareşte :
· Menţinerea pieţei interne şi creşterea procentului deţinut pe piaţa actuală;
· Diversificarea produselor 
· Îmbunătăţirea calităţii produselor prin introducerea de noi tehnologii;
· Necesitatea înlocuirii produselor;
· Posibilitatea apariţiei unor tehnologii concurente;
· Activitatea de cercetare-dezvoltare în curs, obiectivele, resursele necesare, etc.
2.1.2 Politica de preţ
            În ţările cu putere de cumpărare redusă a monedei naţionale ( cazul României ), politica de preţ devine un element extrem de important al strategiei de marketing.
Una dintre cele mai dificile decizii din viaţa unei afaceri este cea de determinare a preţului produselor / serviciilor. Preţul reprezintă valoarea unui bun sau a unui serviciu atât pentru vânzător cât şi pentru cumpărător.
           Valoarea atasată unui bun sau serviciu, preţul său, se bazează atât pe elemente tangibile (calitatea produsului, avantajele oferite) cât şi pe elemente intangibile (factorul feel-good luat în calcul pentru produsele de lux). Un produs / serviciu de calitate poate argumenta menţinerea unui preţ ridicat pentru a impune o anumită imagine. Totuşi, la fixarea preţului sunt luate în considerare şi alte elemente extrem de importante: costul de producţie, transportul, strategia generală, politica reducerilor comerciale şi financiare adoptată.


Principalele obiective de preţ
- maximizarea profiturilor este obiectivul cel mai atractiv urmarit de o întreprindere, dar care ridică şi unele probleme cum ar fi faptul că neglijează rezultatele financiare pe termen lung în favoarea celor curente;
- realizarea unui indice de randament al investiţiilor - prin care se urmăreşte utilizarea cât mai bună a capitalului;
- obţinerea unei cote ridicate de piaţă; multe dintre cele mai importante companii din lume consideră acest obiectiv ca fiind primul pe lista lor de priorităţi sau, în orice caz, unul dintre cele mai importante. Uneori, această strategie este riscantă deoarece, urmărind numai creşterea cotei de piaţă, se pot pierde din vedere numeroase alte oportunităţi;
- stabilizarea preţurilor - se urmareşte deoarece cele mai multe întreprinderi nu agrează variaţiile brusce ale preţurilor; variaţiile preţurilor au efecte negative asupra tuturor competitorilor doar dacă nu cumva curba cererii este foarte elastică şi piaţa pentru produsul respectiv se poate modifica cu repeziciune, ceea ce este puţin probabil;
- descurajarea concurenţei - prin practicarea unor preţuri mici sau chiar foarte mici (predatory prices), obiectiv ce nu-şi atinge întotdeauna scopul deoarece şi concurenţii au investit în uzine, echipamente, personal şi deci nu au nici un interes să se retragă de pe piaţă.
Întrucât preţul este doar unul dintre elementele mix-ului de marketing, elaborarea unei strategii eficiente trebuie să coreleze preţul cu celelalte trei elemente ale mix-ului:
- preţul unui produs sau al unui serviciu se bazează pe calităţile şi trasaturile acestuia - cu cât acestea sunt mai bune, cu atât preţul stabilit este mai mare. De asemenea, preţul unui produs determină şi nivelul cererii pentru acest produs şi al consumului acestuia;
 - distribuţia; preţurile practicate sunt direct corelate cu modalităţile de distribuire a produselor. Astfel, dacă bunurile de consum cu preţuri reduse sunt distribuite prin aproape toate reţelele de desfacere posibile (magazin general, supermarket), bunurile durabile şi cu preţuri ridicate, cum este automobilul, presupun puncte de desfacere în locuri special amenajate (dealeri, saloane de prezentare), ceea ce înseamnă şi preţuri mai mari;
- promovarea; căile pe care interacţionează preţul şi activitatea promoţională sunt numeroase: 
          - preţurile mari pentru un nou produs pot furniza fondurile necesare programelor de informare a consumatorilor asupra produsului respectiv;
          - publicitatea are un impact mai mare asupra vânzarilor la preţuri mici;
          - promovarea agresivă şi continuă reduce sensibilitatea la preţ a consumatorilor.
          Preţurile sunt partea cea mai transparentă a activităţii unei întreprinderi şi, de multe ori, ele joacă un rol vital în supravieţuirea acesteia. Preţul este unul dintre factorii cheie pe care îi ia în considerare consumatorul la achiziţionarea unui bun, şi este cel mai potrivit termen de comparaţie cu concurenţa. Preţul bine fixat al unui produs impulsioneaza vânzarea, distruge concurenţa şi poate duce întreprinderea la dominarea pieţei.
             În ceea ce priveşte politica de preţuri, se acţionează permanent pentru reducerea lor în vederea creşterii competitivităţii pe piaţă: 
· Se caută furnizorii cu  preţuri rezonabile;
· Se solicită furnizorilor reducerea preţurilor;
· Se urmăreşte reducerea pierderilor în procesele de execuţie a serviciilor;
· Se încheie contracte de cumpărare cu discount-uri de volum şi se urmăreşte îndeplinirea lor.
Procedura stabilirii preţului
Pentru a nu aluneca pe panta falimentului, în fixarea preţurilor practicate este necesar să se analizeze următoarele elemente de determinare a preţului:
a) Costurile implicate;
b) Aprecierile clienţilor faţă de produsul / serviciul oferit;
c) Preţurile competitorilor;
d) Elasticitatea cererii;
e) Strategia companiei;
f) Evoluţia mediului economic;
g) Canalele de distribuţie alese;
h) Capacitatea de producţie.

a) Costurile implicate - impun calcularea tuturor costurilor aferente activităţii, fără a se limita la aprecieri generale.
b) Aprecierile clienţilor faţă de produsul / serviciul oferit – Imaginea ofertei în faţa clienţilor şi valoarea ei nu au legătură cu costul realizării ei sau cu preţurile practicate de către concurenţă.
c) Preţurile competitorilor – În cazul unei pieţe echilibrate, preţurile concurenţilor reprezintă cel mai bun indiciu al nivelului costurilor şi marjei de profit ce pot fi acceptate pe piaţă.
d) Elasticitatea cererii – Scăderea preţului implică întotdeauna o creştere a vânzărilor. Cererea pentru produse / servicii de lux nu va creşte ca urmare a unei reduceri cu 5-10% a preţurilor.  Nu acelaşi lucru se poate spune în cazul produselor alimentare curente.
e) Strategia companiei – Ea poate oscila între exploatarea pieţei şi practicarea unor preţuri mari (în cazul pieţelor noi, fără concurenţă puternică) şi practicarea unor preţuri mici, obiective (în cazul pieţelor mature, cu concurenţă experimentată). Cu cât creşte uşurinţa de imitare a afacerii, cu atât nivelul preţurilor se apropie de limită, aşa încât competitorii vor fi descurajaţi să intre pe o piaţă cu rentabilitate scăzută, puţin atractivă.
f) Evoluţia mediului economic – Preţurile tind să crească în condiţii de expansiune şi să scadă în condiţii de recesiune. Sezonalitatea are, şi ea, o mare importanţă.
g) Canalele de distribuţie alese – Preţul de vânzare faţă de politica de distribuţie (la poarta fabricii, magazin propriu, reprezentanţe).
h) Capacitatea de producţie – Preţul de vânzare poate fi mai mare decât cel al concurenţei atât timp cât cererea asigură ocuparea capacităţii de producţie existente.
În concluzie, preţul este, poate, cea mai complexă decizie de marketing. O politică de preţuri este eficientă doar atunci când clientul este dispus să plătească preţul şi se încasează un profit. Pentru a fi competitivi, strategia de marketing trebuie să fixeze preţuri care trebuie atât să satisfacă clienţii, cât şi să fie profitabile pentru afacere.
2.1.3 Politica de promovare
Atât compania cât şi produsele acesteia trebuie să fie promovate. Scopul promovării este:
- de a creşte cifra de afaceri;
- de a crea o imagine favorabilă a firmei;
- de a informa clienţii existenţi şi potenţiali.
Pentru a reuşi lansarea unei afaceri sau a unui produs, se obişnuieste constituirea unui buget pentru publicitate de 10% din cifra de afaceri ce trebuie realizată.
Acest buget, destinat publicităţii de start, este indispensabil pentru surmontarea rezistenţei naturale pe care o are piaţa faţă de orice nou produs sau serviciu. Nu ne putem permite să lăsăm publicul să-şi schimbe "de la sine" obiceiurile în materie de cumparaturi, trebuie să-1 influenţăm în acest sens şi chiar s-o facem în mod profitabil. Dacă bugetul de 10% pentru reclamă va fi concentrat mai cu seamă pe primele luni ale anului, rezultatele ar putea fi chiar spectaculoase.
În cazul în care lansarea s-a facut deja, menţinerea atracţiei faţă de un produs sau faţă de un serviciu presupune cheltuieli pentru reclamă ce se pot situa în jurul a 3% din cifra de afaceri.
Această a doua formă de buget este, ca şi cealaltă, relativă. Cu ocazii speciale, cum ar fi aniversarea firmei, se poate ieşi din rutina publicitară oferind cadouri, bonusuri etc. Tot o ocazie specială, în care ar trebui revăzută rutina publicitară, este atunci când concurenţa reuşeşte o străpungere semnificativă în propriul teritoriu comercial.
Capacitatea de a răspunde provocarilor pieţei, inclusiv prin modificarea corespunzătoare a mesajului publicitar şi, în consecinţă, a bugetului firmei, constituie atuuri pe care o companie de talie mică ar trebui să le ştie a le mânui.
Strategia de promovare cuprinsă în planul de afaceri se bazează pe următoarele elemente:
· Efectul dorit în promovare;
· Costurile pe care le implică promovarea;
· Mesajul ce va genera efectul dorit;
· Mijloace mass-media ce vor fi utilizate;
· Analiza rezultatelor promovării.
Efectul dorit în promovare
Este absolut necesar să fie identificate de la început obiectivele strategiei promoţionale. Având mai mult feedback din partea clienţilor, se pot analiza mai uşor atât succesul cât şi eficacitatea demersurilor promoţionale.
 Costurile pe care le implică promovarea 
Există patru moduri principale de dimensionare a costurilor acestei activităţii:
· A stabili cât îşi poate permite societatea;
· Procentul de vânzări al afacerii;
· A face precum competitorii;
· A efectua analiza cost-beneficiu (presupune experienţă şi încredere crescută în efectele promovării).
 Mesajul ce va genera efectul dorit 
Prin aflarea răspunsului la întrebarea „de ce ar cumpăra clienţii produsul / serviciul oferit de societate” se poate stabili mesajul promoţional  ce va avea forma şi direcţia care vor produce cel mai mare efect.
 Mijloace mass-media ce vor fi utilizate 
Trebuie alese acele căi ce se potrivesc cel mai bine naturii şi stadiului afacerii. Nici o afacere cu o cotă de afaceri scăzută nu va începe prin a-şi face reclamă la TV, după cum nici o afacere  cu o cotă de afaceri ridicată nu se va rezuma doar la împărţirea de fluturaşi.
 Analiza rezultatelor promovării 
Metodele de promovare a vânzărilor sunt:
- reclama în mass-media;
- reclama directă, prin poştă;
- vânzarea directă „din casă-n casă” (prin comis-voiajori);
- promovarea de informaţii referitoare la produs (pliante, broşuri);
- târguri şi expoziţii.
Pentru companiile mai noi, cu resurse financiare mai modeste, campaniile de relaţii publice pot fi mai avantajoase decât reclama plătită. Întreprinzătorii pot contacta mass-media locală (publicaţii, radio, TV) ce difuzează articole, ştiri, reportaje despre noile afaceri din comunitatea respectivă. Pot fi folosite materiale promoţionale (broşuri, afişe) şi reclame luminoase.

În tabelul de mai jos sunt prezentate cele mai importante căi de promovare:
Tabelul nr.1: Avantajele şi dezavantajele canalelor de promovare potenţiale
	Metoda
	Avantaje
	Dezavantaje

	TV
	· cea mai întinsă arie de acoperire
· grad maxim de control
· impact imediat

	· costisitoare
· imposibil de direcţionat cu precizie
· greu de oferit informaţii tehnice
· evaluare dificilă
· greu de planificat

	Reviste
	· uşor de direcţionat
· se pot oferi informaţii tehnice
· se pot utiliza cupoane de promovare a vânzării 
	· acumulare lentă
· impact redus
· dificil de controlat
· greu de indicat efectul

	Presa
(naţională)
	· arie de acoperire extinsă
· acumulare rapidă
· uşor de planificat
	· impact limitat
· greu de oferit informaţii tehnice

	Presa
(locală)
	· uşor de planificat
· slabă capacitate de informare tehnică
· relativ ieftină
	· acumulare lentă
· acoperire limitată

	Radio
	· uşor de planificat
· acumulare rapidă
· ieftină
	· acoperire limitată
· dificil de demonstrat avantajele

	Cinema
	· culoare şi mişcare 
    (n.a. atractivitate)
	· slabă acoperire
· costisitoare

	Postere
	· acoperire largă
· auditoriu-ţintă specific
	· costisitoare
· greu de demonstrat avantajele
· necesită timp pentru planificare

	Ofertă prin poştă
	· auditoriu-ţintă specific
· se pot explica avantajele ofertei
	· greu de controlat
· acumulare lentă
· costisitoare

	Expoziţii
	· se pot demonstra avantajele ofertei
· este necesară o planificare atentă
	· costisitoare
· greu de asigurat prezenţa auditoriului vizat



Astfel, analiza rezultatelor promovării se va face pe baza raportării numărului de clienţi potenţiali şi clienţi efectivi ce au contactat compania în urma promovării făcute.
Se va avea în vedere realizarea promovarii prin mijoace cum ar fi:
· cărţi de vizită, pliante;
· pungi inscripţionate;
· calendare cu promoţiile firmei;
· contracte cu reviste de specialitate, în sistem barter;
· Internet;
· promovare on line;
· colantare maşini cu numărul de telefon şi sigla firmei;
· îmbunatatirea brand-ului;
· contracte de barter cu furnizori sau distribuitori;
· contracte de publicitate cu radioul şi televiziunea;

2.1.4 Piaţa vizată
Segmentul de piaţă vizat se referă la persoane fizice sau la persoane juridice care doresc să beneficieze de unul dintre serviciile companiei. Astfel, enumerăm nişele de piaţă şi serviciile aferente pentru:
•       Proiectarea, dotarea logistică şi administrarea unor spaţii de servire a mesei - de incintă sau linii self-service - în   cazul în care beneficiarul posedă un spaţiu adecvat pentru o astfel de activitate;
•       Realizarea, printr-o divizie special creată în cadrul companiei, a unui serviciu de catering pentru evenimente de protocol sau ceremonial pentru:
       a) persoane juridice (firmă, companie): seminarii, conferinţe, simpozioane, recepţii, aniversări, petreceri private, cocktail-uri, banchete etc.
       b) persoane fizice: căsătorii, botezuri, diverse alte tipuri de aniversări.
• 	 Servicii de catering destinate servirii, pentru angajaţii unor 
firme, birouri sau instituţii publice, a mesei zilnice adoptând un sistem de delivery, care presupune un volum mai mic de comenzi primite pe baza unui meniu planificat, produsele urmând a fi ambalate individual.
•      Servicii de catering privind livrarea de semipreparate sau preparate culinare    unor colaboratori comerciali abilitaţi pentru desfacere către consumatori.
În tabelul  nr. 2 sunt prezentate principalele variabile de segmentare a clienţilor firmei Bobo Catering. Segmentele marcate cu bold sunt preferate datorită posibilităţii de creare  a contextului participarii actelor de comerţ liber la întâlnirea cererii cu oferta şi a mecanismelor ce derivă de aici. 
Membrii segmentelor urmăresc obţinerea unor avantaje identice, avantaje ce apar în domenii în care organizaţia are un atu concurenţial.







Acest lucru poate fi ilustrat prin tabelul următor:
Tabelul nr.2 : Avantaje competitive ale segmentului vizat
	Segmentul vizat
	Avantajul competitiv

	
· Persoane fizice
· Final user            (firmele mari şi mici cu capital privat)
· Retaileri
	- raportul calitate-preţ
- pachete de meniuri diversificate şi cu un numar sortimental  mare
- operativitate profesională 
- sistem de livrare eficient şi prompt
- management operaţional flexibil
- calitatea şi siguranta produselor asigurate de ISO HACCP
- amenajări speciale pentru fiecare tip de eveniment posibil 
- departament transport competitiv
- personal de servire instruit conform rigorilor evnimentelor de catering



Clienţii vizaţi de afacere au vârsta de peste 18 ani, o pondere ridicată deţinând-o cei cu vârsta cuprinsă între 30-40 de ani. Şi cei de 20-30 ani formează o parte importantă, dar mai ales pe termen lung, aceştia făcând parte dintr-un segment de consumatori în formare, care în viitor pot deveni fideli.
Consumatorii vizaţi de afacere se deosebesc prin comportament şi ocupaţie (oameni de afaceri, intelectuali, funcţionari). Calitatea acestor clienţi potenţiali este dată de posibilităţile lor financiare şi de disponibilitatea lor de a cheltui pentru a-şi oferi un serviciu de bună calitate.
Segmentul de piaţă vizat este situat cu preponderenţă în oraşul Bucuresti, în special în zona de nord. Mărimea acestui segment, pe care urmează a se concentra afacerea, este estimat la 10-15 % din populaţia activă a oraşului.
Tendinţa pieţei-ţintă este de creştere uşoară. Se previzionează că în următorii 2-3 ani se vor cunoaşte ritmuri de creştere rapidă, afacerea fiind influenţată de situaţia economică a zonei şi a României.


Modul în care se va acţiona în cadrul concurenţei
Marketingul reprezintă veriga ce trebuie să producă o concentrare reală a tuturor activităţilor organizaţiei.
Având la bază declaraţia de misiune a organizaţiei, urmată de obiectivele sale strategice,  strategia de marketing trebuie să reflecte:
- felul în care se acţionează în cadrul concurenţei;
	- necesităţile segmentelelor de piaţă vizate;
	- poziţia urmarită în cadrul pieţei;
	- structura organizaţională;
	- gradul de concentrare a organizaţiei spre satisfacerea exigenţelor clienţilor. 
Creşterea cifrei de afaceri pentru anul 2022 presupune:
- marcarea contractuală cu marile companii de pe piaţa din Craiova în vederea instalării unor cantine sau servicii de restauraţie colectivă pentru angajaţii acestora;
- înfiinţarea unui departament privind serviciile de delivery prin accesarea serviciilor e-mail, Internet şi comandă on-line;
- penetrarea segmentului de piaţă care îşi externalizează serviciile de cantină de incintă (spitale, unităţi militare, policlinici);
- orientarea către supermarket-uri şi distribuitori, ca segment de piaţă vizat pentru semipreparate, sandwich-uri, salate aperitiv ambalate vrac, etc.
- satisfacerea cerinţelor şi necesităţilor clienţilor mai bine decât organizaţiile concurente; 
	- viteza de răspuns la cerinţele acestora = creşterea accesibilitătii produselor;
	- preţuri mai mici pentru produsele oferite, având posibilitatea producerii tuturor componentelor unui meniu;
	- asigurarea promptă a şansei de a experimenta produse noi, baza de date a meniului fiind în permanenţă îmbunătăţită;
	- asigurarea unui cuvânt de spus în alegerea produselor noi ce urmează a fi dezvoltate;
- promovarea produselor cu ajutorul mapelor de prezentare, media, a Internetului;
- schimbări în structura organizaţională prin dezvoltarea departamentului de marketing;
- investiţii pentru dezvoltarea capacităţii de producţie, resurse umane şi investitii la nivelul serviciilor de livrări. 
Concurenţa
	Tabelul nr.3: Concurenţa
	NUME COMPANIE
	RULAJ
(EUR, 2021)
	COTA DE PIAŢĂ
%
	PUNCTE FORTE
	PUNCTE SLABE

	Alfa Catering
	5.592.572
	30 %
	Investiţii majore in dotarea punctelor de lucru
Know-how / experienţă
Firmă internaţională
	Prea multe puncte de vânzare, unele dintre ele prost gestionate.

	Catering Business
	2.171.225
	15 %
	Poziţia favorizată în care se afla punctul de lucru, în incinta Business Park Iridex, unde lucrează mai bine de 1000 de persoane.
Vechime pe piaţă şi numele, care este destul de cunoscut
Investiţie norvegiană
	Lipsa de personal calificat, care să raspundă cerinţelor clienţilor.
Meniul redus din punct de vedere al ofertei.

	Gastromix
	2.676.449
	17 %
	Vechime pe piaţă
Personal calificat

	Promovarea persoanelor pe baza unor criterii îndoielnice



	
Concurenţa din domeniul catering-ului se caracterizeză astfel:
· Concurenţa frontala este puternică - deoarece exista numeroşi concurenţi de aceeaşi marime, care oferă aceleaşi produse pe aceeaşi piaţă. Sunt prezente firme cu capital strain, ce au o susţinere financiară mai puternică şi care implică o dezvoltare de lungă durată, cu investiţii substanţiale în utilaje şi ambient.
· Concurenţa laterală este slabă, deoarece :
              - nu există căi diferite de asigurare a aceluiaşi avantaj;
              - domeniul producţiei alimentare implică norme noi de siguranţă şi calitate, necesită personal calificat atât în productie cât şi în middle management; compania noastră deţine o organigramă bine pusă la punct şi profesionistă, personal cu experienţă. 
 Structura concurenţială – Porter afirma că există cinci puncte forte principale ce determină profitabilitatea unei ramuri:
a) intensitatea competiţiei dintre concurenţii existenţi  este mare deoarece :
· exista concurenţi numeroşi, apropiaţi ca forţă; 
· liderul în domeniu are o cotă mare de piaţă (30 %);
· există unităţi de catering cu produse şi servicii similare.
b) puterea de negociere a cumpărătorilor - se află la clienţii organizaţiei, deoarece : 
· produsele oferite de organizaţie sunt asemănătoare cu cele oferite de alţi furnizori;
· costurile de transfer ale clienţilor sunt mici.
c) puterea de negociere a furnizorilor - se află la aceştia deoarece: 
· nu există înlocuitori pentru produsele pe care le oferă;
· produsele pe care le achiziţionăm de la furnizori sunt componente principale ale activităţii organizaţiei.
d) ameninţarea din partea noilor sosiţi este mare, deoarece barierele de intrare ridicate în calea acestora sunt slabe, şi anume:
- economia la scară este principala taxă de intrare cerută potentialilor nou – sosiţi; acest lucru depinde, totuşi, de cât de mult doresc şi pot să investească potenţialii concurenţi într-un domeniu nou;
- accesul la canalele de distribuţie poate constitui urmatoarea piedică pentru noii sosiţi; totuşi, nu trebuie uitat că puterea de negociere, în raport cu ramura industrială, se află la cumpărători;
e) ameninţarea reprezentată de înlocuitorii produselor este mică, deoarece nu există înlocuitori imediaţi.




2.1.5 Analiza S.W.O.T.
 Analiza S.W.O.T.
PUNCTE TARI
Produs: 
- posibilitatea diversificării sortimentale mari: brutărie, cofetărie, bucătarie rece, bucătarie caldă;
- ineditul produselor tip piese pentru cateringul de evenimente;
- mâncarea dietetică şi disociată, pentru exigenţele medicale; 
- răspunsul la orice exigenţă gastronomică.
Preţ:
- creşterea puterii de negociere în relaţia cu furnizorii şi paleta mare pe piaţă a acestora, posibilităţi de alegere variate;
- formarea preţurilor de vânzare, condiţionate de cheltuielile ridicate de chirie şi de variabilitatea specifică a preţurilor pentru regie şi personal.
Promovare:
- pliante, mape;
- Internet;
- reviste de specialitate, şi nu numai;
- adoptarea unui sistem barter cu firme de publicitate;
- contracte cu firme de specialitate în organizarea petrecerilor, sonorizare, lumini;
- colaborarea cu  supermarket-uri pentru livrarea de semipreparate;
- creearea unei divizii de delivery cu un nou concept de livrare ’in time’.
Poziţie:
- piaţa restaurantelor cu autoservire din toate centrele industrializate, noile parcuri industriale ale  companiilor naţionale;
- delivery pentru toate firmele doritoare.
Personal:
- implicarea personalului printr-o conducere consultativă şi participativă, la toate nivelurile;
- training constant la nivelul departamentului;
- o schemă logistică destul de bine pusă la punct a personalului.
Premise fizice:
- flexibilitatea producţiei;
- locaţia echipată şi construită în acord cu normele UE.
Resurse materiale:
- echipament tehnologic ce permite realizarea de produse de calitate;
- spaţii care asigură calitatea şi igiena produselor.

PUNCTE SLABE
Produs: 
- soluţii “importate” pentru design;
- ambalaj;
- nivel scăzut al personalizării la nivelul cumpărătorilor (culori, modele, servicii);
- momentan, marketingul produselor şi serviciilor, care este în lucru.
Preţ:
- tendinţăde scădere a preţurilor la anumite servicii şi / sau produse pentru penetrarea pieţei, fapt ce necesită un volum mare de vânzări pentru acoperirea cheltuielilor.
Promovare:
- lipsa fondurilor pentru promovare la nivelul aspiraţiilor de ridicare a vânzărilor, şi bugetarea prin autofinanţare
- pagină web, catalog - îmbunătăţite sau refăcute;
- nivel scăzut de livrare datorat lipsei de noi achiziţii.
Poziţie:
- lipsa canalelor de distribuţie alternative;
- lipsa unor statistici privind piaţa,  tendinţele viitoare;
- studiul insuficient al mediului extern.
Personal:
- deficienţe de comunicare în organizaţie
- organizare deficitară, lipsă evaluare; 
- lipsa unui departament important (resurse umane);
- fluctuaţia personalului în limite destul de periculoase datorită deschiderii pieţei externe.
Resurse materiale:
- capacitate de livrare limitată, necesitatea achiziţionării de noi mijloace de transport.
Resurse financiare:
- investiţiile necesare se fac prin autofinanţare.

OPORTUNITĂŢI
Factori sociali:
- noile tendinţe ale segmentelor de piaţă vizate.
Factori tehnologici:
- exploatarea spaţiilor şi utilajelor prezente;
- posibilităţi de închiriere a spaţiilor nefolosite.
Factori economici:
-creşterea economică înregistrată;
-stabilitatea monetară;
-reducerea ratelor dobânzilor;
-accesibilitatea creditelor;
-puterea de cumpărare a pieţei din zonă.
Factori politici:
- stabilizarea mediului politic.
Mediul concurenţial:
- extinderea parcurilor industriale cu nevoie de proiecte de catering şi servicii.
AMENINŢĂRI
Factori sociali:
- lipsa de educare a populaţiei în sensul serviciilor specificate.
Factori tehnologici:
-creşterea preţurilor la utilaje, echipamente gastro, ustensile.
Factori economici:
- creşterea nivelului taxelor şi impozitelor;
- povara taxelor salariale.
Factori politici:
- schimbarile legislative frecvente.
Mediul concurenţial:
- intensitatea mare a competiţiei dintre concurenţii existenţi;  
- creşterea concurenţei
- barierele de intrare slabe.

- reducerea consumurilor energetice;
- diminuarea consumurilor tehnologice şi a pierderilor.
La stabilirea obiectivelor calităţii şi siguranţei alimentului, top-managementul ia în considerare:
· cerinţele actuale şi de perspectivă ale organizaţiei şi ale pieţei de desfacere;
· concluziile relevante rezultate în urma analizei efectuate de către management;
· performanţele produselor şi proceselor curente;
· gradul de satisfacţie al părţilor interesate;
· rezultatele autoevaluărilor;
· analiza oportunităţilor de îmbunătăţire;
· resursele necesare atingerii obiectivelor.
Pentru fiecare nivel din organigramă sunt stabilite obiectivele calităţii şi siguranţei produsului. Conform politicii calităţii, obiectivul principal al acesteia este creşterea competitivităţii pe piaţă a organizaţiei Bobo Catering.















CAPITOLUL III
MANAGEMENT ŞI ORGANIZARE

 3.1 Echipa managerială 	
Resursele umane sunt primele resurse strategice ale unei organizaţii (societate comercială, instituţie, asociaţie, etc), în noua societate informaţională capitalul uman înlocuind capitalul financiar ca resursă strategică. 
Resursele umane sunt unice în ceea ce priveşte potenţialele lor de creştere şi dezvoltare, în capacitatea lor de a-şi cunoaste şi depăşi propriile limite.
Descrierea echipei manageriale este cea mai importantă secţiune a acestui subcapitol şi prezintă acele persoane ce au un rol hotărâtor în iniţierea şi derularea afacerii.
Acţionarii societăţii
 Derularea activităţii a devenit realitate prin participarea egală, la capitalul social al S.C. Bobo Catering S.R.L, a unui actionar. La data întocmirii planului de afaceri, structura capitalului social este de 100%.
Descrierea echipei manageriale
	Conducerea operativă a societăţii este asigurată de o echipă cu experienţă şi succese înregistrate în activitatea anterioară. Componenţa acestei echipe se prezintă astfel:
Latoiu Florentina - Roxana, administrator şi manager general al unităţii, a absolvit Academia de Studii Economice, Facultatea de Contabilitate şi Informatică de Gestiune.
Popescu Andrei, managerul economic din cadrul departamentului financiar, a absolvit A.S.E. Facultatea Finaţe Asigurări Bănci şi Burse de Valori în anul 2009, şi lucrează în domeniu din anul 2011.
Ştefan Andrian, director de achiziţii în cadrul departamentului gestiune-achiziţii, a absolvit Universitatea Româno-Americană, Facultatea de Marketing-Management, şi din 2012 a lucrat ca director de vânzari în firme de catering.
Cezar Ion, director al departamentului de marketing-vânzari, este absolvent al Academiei de Studii Economice, Facultatea de Comerţ. Are o experienta de cinci ani în domeniul său de activitate.
Maria Raducanu, director de producţie, a absolvit Universitatea Tehnică din Galaţi, Facultatea de Industrie Alimentară; din anul 2010 a lucrat ca expert la catedra Gastro-Tehnică a Centrului Naţional de Învăţământ Turistic.
Ionescu Danut, director calitate în cadrul departamentului de control-dezvoltare; are studii de tehnologie alimentară, urmând cursurile Facultăţii de Chimie Alimentară din cadrul Institutului Politehnic Bucureşti. A urmat cursuri de specializare HACCP şi ISO 9001:2000 şi a lucrat în cadrul unei companii procesatoare de carne timp de 3 ani pe acelaşi post.
Supravegherea gestiunii societăţii este asigurată de doi cenzori aleşi de Adunarea Generală a Asociaţilor, care la sfârşitul fiecărei perioade de gestiune prezintă un raport al activităţii firmei.
Atribuţii, responsabilităţi şi competenţe
Atribuţiile, responsabilităţile şi competenţele organismelor participative la management sunt evidenţiate în Statutul societăţii şi Regulamentul de organizare şi funcţionare. Pentru personalul de management şi execuţie, documentele ce consemnează sarcinile, competenţele şi responsabilităţile sunt fişele de post.
 Adunarea Generală a Acţionarilor îndeplineste următoarele atribuţii:
· aprobă repartizarea profitului şi vizează dividendul.
· alege administratorii, îi demite sau îi confirmă în continuare.
· se pronunţă asupra gestiunii administratorilor.
· stabileşte Bugetul de venituri şi cheltuieli, programul de activitate şi exerciţiul următor.
· hotărăşte gajarea, încheierea şi desfiinţarea uneia sau mai multora dintre unităţile societăţii.
Administratorul şi managerul general al societăţii, ales de A.G.A. pe o perioadă de trei ani, are următoarele atribuţii:
· numeşte şi revocă directorii executivi, le stabileşte drepturile, obligaţiile, salarizarea;
· stabileşte strategia de marketing;
· aprobă operaţiunile de cumpărare de bunuri mobile;
· aprobă deplasarea salariaţilor în străinătate şi analizează rezultatele acestora;
· supune anual către A.G.A. rapoartele cu privire la activităţile sociale pe anul anterior, bilanţul şi contul de profit şi pierderi;
· rezolvă contestaţiile salariaţilor privind numirea în posturi şi salarizarea;
· ia măsuri legate de respectarea protecţiei muncii toate compartimentele;
· rezolvă orice alte sarcini primite de la A.G.A.;
· angajează şi concediază salariaţii societăţii;
· semnează contractele încheiate cu parteneri interni şi externi în numele societăţii;
· semnează documentele de plată şi de încasare, împreună cu directorul economic;
· conlucrează cu directorii executivi, şefii compartimentelor, controlează şi îndrumă activitatea acestora şi a compartimentelor pentru realizarea obiectului de activitate al societăţii, al programului de activitate şi hotărârile Consiliului de Administraţie pentru obţinerea profitului aprobat de A.G.A.;
· semnează orice act care angajează activitatea comercială.
Managerul economic are, conform fisei postului, ca principale atribuţii:
· organizarea activităţii de control financiar intern;
· verificarea şi semnarea documentelor de contabilitate şi calcularea costurilor societăţii;
· urmărirea fluxului de numerar în întreprindere;
· coordonarea activităţii informatice;
· coordonarea, conducerea şi desfăşurarea de analize economice şi stabilirea preţurilor;
· executarea, din dispoziţia managerului general, a oricăror alte sarcini decât cele prevăzute pentru acest post.
            Directorul de producţie este subordonat managerului general şi are ca principale atribuţii :
· elaborarea şi avizarea meniurilor săptămânale;
· întocmirea bonurilor de consum în funcţie de numărul de comenzi estimate pentru ziua următoare;
· elaborarea reţetelor de fabricaţie în funcţie de pierderi şi de gramaje finite;
· elaborarea raportului de activitate a firmei pentru fiecare zi;
· calcularea preţurilor de cost pentru meniuri, semipreparate şi produse finite;
· aprovizionarea unităţilor în funcţie de meniul stabilit pentru săptămâna în curs pe baza listei de piaţă în cazuri excepţionale, aprobată de către Administrator;
· ţinerea evidenţei stocurilor, atât cantitativ cât şi valoric;
· ţinerea evidenţei tuturor materiilor prime intrate pe bază de factură şi ieşite din depozitul central;
· ţinerea evidenţei oscilaţiei preţurilor de achiziţie la materii prime;
· ţinerea evidenţei listei de meniu trimisă clienţilor principali, a mărfurilor auxiliare cumpărate pentru clienţii respectivi şi calcularea preţurilor de cost ale preparatelor trimise;
· avizarea şi calcularea preţurilor de cost pentru diverse evenimente din afara firmei;
· responsabilitatea pentru managementul activităţii de producţie: stabilirea sarcinilor la fiecare punct de lucru, solicitarea  comenzilor de la operatorul PC, gestionarea punctelor de lucru, primirea rapoartelor zilnice de producţie de la punctele de lucru-satelit;
· verificarea aplicării normelor HACCP în activitatea de producţie şi stabilirea punctelor critice de control pe fiecare sector de producţie în parte.
Directorul de aprovizionare are următoarele atribuţii:
· coordonează şi organizează aprovizionarea cu materii prime, desfacerea produselor, situaţia facturilor;
· urmăreşte impactul pe care îl au produsele nou create cu piaţa şi, în urma concluziilor rezultate, ia măsurile necesare pentru orientarea activităţii de creare şi proiectare a noilor produse;
· organizează şi răspunde ca noile produse să fie la nivelul celor de pe piaţa externă;
· organizează şi răspunde de întocmirea de cataloage, pliante şi prospecte pentru prezentarea produselor nou create şi executate de către societate, la târguri şi expoziţii în ţară şi în străinătate;
· execută, din dispoziţia managerului general, orice alte sarcini decât cele prevăzute pentru acest post.

Relaţiile ce apar între componentele structurii de conducere şi care sunt înscrise în fişa postului sunt:
a) relaţii de subordonare;
b) relaţii de colaborare (între directori, şefii de servicii, birouri, şefii de secţii);
c) relaţii de coordonare (între ocupanţii posturilor cu nivel de ierarhizare inferior-executie).
	 În anexa nr.8 este prezentat un tip de fişă a postului.

3.2 Plan financiar 
	Planul financiar are o mare importanţă pentru stabilirea performanţelor financiare, a nivelului câştigului de pe urma demarării afacerii. El trebuie să asigure o analiză exactă a trecutului şi prezentului, şi o previziune asupra viitorului.
[bookmark: _Toc133891774]Veniturile lunare sunt comparabile cu cele ale celorlalte afaceri din acest domeniu. În următorii ani, veniturile realizate de pe urma acestor activităţi vor acoperi în totalitate cheltuielile generate de lansarea afacerii, la sfârşitul celui de-al II-lea an de activitate estimându-se realizarea unor profituri reale.

Investiţii în echipamente :
Investiţiile necesare dezvoltării activităţii sunt estimate la 67.422 euro, şi sunt în totalitate canalizate către tehnologizarea spaţiului de producţie.
Dintre utilajele necesare menţionăm:
Tabel nr. 6 : Lista echipamentelor necesare în dotare
	Nr
	Echipamente
	Buc
	Preţ
	Valoare

	1
	Maşină gătit 6 arzătoare +cuptor
	2
	6700,0 euro
	13400

	2
	Grătar 400 MC
	1
	1619,0 euro
	1619

	3
	Friteuză (gaz/electrică) 2 cuve
	1
	999,0 euro
	999

	4
	Hotă aspirantă (3m) perete
	1
	1547,0 euro
	1547

	5
	Motor hotă
	1
	227,0 euro
	227

	6
	Dulap frigorific simplu ventilat
	1
	821,0 euro
	821

	7
	Dulap congelator simplu ventilat
	1
	2024,0 euro
	2024

	8
	Dulap frigorific dublu ventilat
	1
	2642,0 euro
	2642

	9
	Cuptor convecţie 6 gn1/1
	1
	2999,0 euro
	2999

	10
	Spălător cuvă 1 buc
	2
	349,0 euro
	698

	11
	Spălător cuvă 2 buc
	2
	522,0 euro
	1044

	12
	Masă inox 1600/700/850
	2
	306,0 euro
	612

	13
	Masă inox 2000/700/850
	1
	1024,0 euro
	1024

	14
	Masă inox 1000/700/850
	1
	227,0 euro
	227

	15
	Maşină spălat vase (capotă)
	1
	4362,0 euro
	4362

	16
	Congelator vertical 360L
	3
	1903,0 euro
	5709

	17
	Frigider de mână (pentru probe alimentare)
	1
	231,0 euro
	231

	18
	Raft inox
	4
	1369,0 euro
	5476

	19
	Feliator
	1
	299,0 euro
	299

	20
	Robot de bucătărie pentru legume
	1
	1677,0 euro
	1677

	21
	Cărucior Inox
	1
	191,0 euro
	191

	22
	Raft mobil GN 
	3
	382,0 euro
	1146

	23
	Cuptor cu microunde
	1
	346,0 euro
	346

	24
	Dulap neutru inox
	1
	520,0 euro
	520

	25
	Robot de bucătărie "blender"
	1
	198,0 euro
	198

	26
	Polonice inox (diferite dimensiuni)
	6
	10,0 euro
	60

	27
	Palete inox (diferite dimensiuni)
	4
	9,0 euro
	36

	28
	Tel inox (diferite dimensiuni)
	4
	9,0 euro
	36

	29
	Cleşti diferiţi
	4
	9,0 euro
	36

	30
	Furculiţă bucătar
	2
	5,0 euro
	10

	31
	Spatulă plastic
	6
	3,0 euro
	18

	32
	Cuţite bucătărie
	15
	9,0 euro
	135

	33
	Site, ciururi
	4
	12,0 euro
	48

	34
	GN 1/1
	10
	10,0 euro
	100

	35
	GN 1/2
	10
	7,0 euro
	70

	36
	Cratiţe cu capac (diferite mărimi)
	8
	33,0 euro
	264

	37
	Oală cu capac (diferite mărimi)
	5
	32,0 euro
	160

	38
	Cântar electronic (15 kg)
	1
	295,0 euro
	295

	39
	Cântar electronic (300 kg)
	1
	499,0 euro
	499

	40
	Suport casă marcat
	1
	720,0 euro
	720

	41
	Linie caldă de servire (4 gn1/1)
	1
	1851,0 euro
	1851

	42
	Vitrină frigorifică servire (4 gn1/1)
	1
	2526,0 euro
	2526

	43
	Suport chifle, tacâmuri, tăvi
	1
	930,0 euro
	930

	44
	Dulap cald
	1
	520,0 euro
	520

	45
	Tăvi servire (plastic)
	200
	18,0 euro
	3600

	46
	Farfurii bază
	200
	7,0 euro
	1400

	47
	Bol ciorbă, salată
	400
	7,0 euro
	2800

	48
	Furculiţe inox
	200
	1,0 euro
	200

	49
	Cuţite inox
	200
	3,0 euro
	600

	50
	Linguri
	200
	1,0 euro
	200

	51
	Oliviere
	30
	9,0 euro
	270

	
	
	
	
	

	
	
	
	Total necesar
	67.422 euro




Analiza financiară
Analiza financiară
	Nr.crt.
	Formula
	2006
	2007
	2008

	1.
	Rentabilitatea capitalului "Profit net/Capital xl00
	121.195%
	231.018%
	241.54%

	2.
	Rentabilitatea activelor "Profit net/Total active xl00
	4.304%
	13.17%
	11.75%

	3.
	Marja profitului - Profit net/C.A. xl00
	0.855%
	8.18%
	10.524%

	4.
	Rotaţia activelor =C.A./Total active x 100
	208.054%
	192.228%
	147.837%

	5.
	Gradul de îndatorare = Total active/Capital x 100
	4.96%
	5.85%
	7.21%

	6.
	Lichiditatea curentă = Active Circulante/Pasive Circulante xlOO
	292.73%
	358.021%
	401.486%








CONCLUZII
Menţinerea şi asigurarea calităţii este una dintre condiţiile primordiale de reuşită a afacerii. Indiferent de tipul de afacere pentru care se realizează planul, este necesar să se stabilească încă de la început faptul că satisfacţia clienţilor, la achiziţionarea produsului, este prioritară.
Analizând cererea publicului pentru servicii de calitate şi poziţia favorabilă a afacerii dată de noutatea ofertei, se consideră că punctul critic poate fi atins doar în situaţii de criză deosebit de dure. Aceste dificultăţi ar putea fi generate de situaţii nefavorabile ale economiei naţionale (criză economică), schimbări bruşte ale sistemului politic (defavorabil iniţiativei particulare, o exagerată politică fiscală), dar şi de nepricepere organizatorică şi concurenţă neloială.
În final, concluzia este una singură, aceea că investiţiile vor asigura o dezvoltare sigură a firmei şi stabilizarea pe piaţă, iar cota de piaţă ocupată este estimată a fi de aproximativ 15%. Ţinând cont şi de concurenţă, necesitatea formării unui punct de lucru profesional şi centralizat este imperios necesară, altfel costurile de producţie sunt mari iar soluţiile de progres sunt reduse. 
Influenţele din exterior pot apărea din pricina produselor sau serviciilor oferite de firmele concurente, determinând schimbări în cadrul societăţii prin aducerea de îmbunătăţiri produselor şi serviciilor puse la dispoziţie de către aceasta.
În primul rând, va fi necesară identificarea produselor / serviciilor concurente. Acestea ar putea fi similare cu cele ale firmei, cu posibilitatea existenţei mai multor cauze ce trebuie  identificate şi apoi eliminate. Reclama joacă, astfel, un rol important în promovarea imaginii produselor şi serviciilor, şi implicit a firmei.
   Prin atuurile sale confirmate – indicatorii de eficienţă economică prezentaţi -, datorită faptului că 
pragul de rentabilitate este depăşit de venituri şi prin realizarea de profit, SC BoboCatering SRL 
poate deveni un actor major pe piaţa de catering, în continuă creştere.

